text: El Programa Partners d'ESADE tria la iniciativa Game Over com a exemple de cooperació públic-privada | Institut Guttmann
  El Programa Partners d'ESADE tria la iniciativa Game Over com a exemple de cooperació públic-privada
  ​El programa de prevenció Game Over, de l'Institut Guttmann, ha estat seleccionat com una de les tres millors bones pràctiques que exemplifiquen el model de col·laboració público-privada segons l'Observatori de la Cooperació Publico-Privada en Polítiques Sanitàries i Socials organitzat pel Programa Partners d'ESADE i la Unió Catalana d'Hospitals.
  Les iniciatives premiades al programa, que ja es troba en la seva cinquena edició, queden recollides en una col·lecció de publicacions que tenen per objectiu destacar bones pràctiques en diferents àmbits d'actuació. En aquesta ocasió, i davant un auditori de professionals de la gestió i la salut, l'Institut Guttmann i el Servei Català de Trànsit van presentar conjuntament la iniciativa el passat 16 de març a ESADE i van posar en valor l'èxit d'aquesta col·laboració que ja fa més de 10 anys que dura i que des de la seva posada en marxa ha recollit ja diversos guardons i reconeixements.
  A l'acte de cloenda, Mònica Reig, directora del programa Partners d'ESADE, va destacar la importància de la col·laboració públic-privada com a motor d'innovació a l'empresa i perquè aporta sostenibilitat, eficiència i una major rendibilitat dels recursos que s'hi destinen.​